Džalál ad-Dín as-Sujútí

Džalál ad-Dín as-Sujútí () plným menom Abú al-Fadl Abd ar-Rahmán ibn Abí Bakr Džalál ad-Dín as-Sujútí (* 1445, Káhira - † 17. október 1505 tamtiež) bol arabský spisovateľ a vedec-teológ (imám), azda najplodnejší arabský autor. Bol známy aj ako Ibn al-Kutub () - Syn kníh.

Filozofickými názormi ho zaraďujú do arabskej filozofie storočí temna. Nedostatok originality typický pre toto obdobie vyvažuje Sujútího bohatá faktografická dokumentácia a starostlivá klasifikácia zozbieraných faktov.

Dielo 
Napísal vyše 500 diel, od krátkych pojednaní po encyklopedické traktáty. Je spoluautorom komentára ku Koránu s názvom Tafsir al-Džalálaín (Komentár dvoch Džalálov), ktorého prvú časť napísal Džaláladdín al-Mahalli.

Pozri aj 
 filozofia 15. storočia
 filozofia 16. storočia
 arabská filozofia storočí temna

Externé odkazy 
 
 Encyclopaedia Britannica

Narodenia v 1445
Úmrtia v 1505
Predstavitelia islamskej filozofie
Filozofi arabského pôvodu
Osobnosti z Káhiry